דעת המיעוט חלקה עם דעת הרוב וגרסה כי ההחלטה "מקריבה זכויות אינדיבידואליות קונקרטיות המובטחות ומוגנות על ידי האמנה לטובת עקרונות מופשטים". דעת המיעוט גרסה שהמניע האמיתי לאיסור כיסוי הפנים היה מבוסס על הסמליות שמתלווה לעיתים למעטה הפנים המלא כמייצג ערכים של כפיפות נשית, כליאה עצמית או מאפיינים שליליים אחרים – סמליות שלפי דעת המיעוט, ספק אם נכונה. דעת המיעוט גרסה שגם אם לבוש זה מסמל ערכים שליליים או פוגעניים כלפי המדינה או אזרחיה, אין למדינה כל זכות לאסור לבוש סמלי כזה או אחר. כמו כן, דעת המיעוט הדגישה שהזכות לתקשר עם אדם אחר אין היא זכות אדם לעניין זה. זאת ועוד, דעת המיעוט הוסיפה ואמרה כי בעוד שהפנים האנושיות ממלאות חלק חשוב ברוב האינטראקציות החברתיות, אין הכרח שיהיו חשופות תמיד כדי לתקשר. כמשל, המיעוט הדגים באמצעות סיטואציות חברתיות כמו גלישת סקי או חגיגות הקרנבל וטען, שבלבוש רעלה מלאה, כמו גם בסיטואציות הנ"ל, ניתן לנהל מערכות חברתיות ולתפקד היטב מבלי לראות זה את זה.
בניגוד לעמדת רוב, המיעוט מצא כי נוצר קונצנזוס רחב במדינות אירופה השולל את האיסור על רעלות מלאות. בנוסף, עמדת המיעוט הדגישה שמוסדות וארגונים המקדמים זכויות אדם היו רבים באירופה, והם ככלל התנגדו לאיסור. המיעוט מצא כי גם אם יש לראות ב"חיים משותפים" מטרה לגיטימית כמשמעותם בפסקה 2 לסעיפים 8 ו -9, האיסור הנידון עדיין לא היה פרופורציונלי. מכיוון שמעט מאוד נשים לובשות רעלה עם מעטה עם פנים מלא, ניתן להניח שרוב האנשים לעולם לא יפגשו, או לעיתים רחוקות יפגשו אישה עם הרעלה אפילו ללא האיסור. עבור המעטות הלובשות את הרעלה המלאה, התוצאות הישירות לאיסור היו משמעותיות מכיוון שהם יצטרכו לבחור בין להיות מוגבלות לחופש תנועה בביתם בלבד, לבין הפרת אמונתן הדתית או הפרקטיקה התרבותית שלהם. המיעוט קבע כי גם אם הקנס היה קטן, נשים שהשתמשו ברעלות היו מסתכנות ולא מצייתות לחוק – דבר שהיה מביא לקנסות מרובים על נשים אלו. דעת המיעוט ציינה שהיה צריך להתייחס לאפשרות של קנסות מצטברים, והיה מקום לשקול את המהלך הזה כמשפיע על נשים אלו – דבר שלא נעשה.
בסיכום כתב המיעוט, נכתב: "אנו מוצאים כי ההפללה של חבישת רעלה מלאה היא מדיניות שאינה מידתית עת מעודדים הגנה על רעיון "החיים המשותפים". מסקנתו של כתב המיעוט היא אם כן שהאיסור הפר את סעיפים 8 ו-9 לאמנה."
פליקס אוז'ה-אליאסים
פליקס אוז'ה-אליאסים Félix Auger-Aliassime; הוא טניסאי קנדי. נכון למאי 2022 מדורג במקום ה-10 בעולם בסבב ה-ATP, דירוג השיא (9 בעולם) שלו שהושג ב-10 במרץ 2022. הפך למקצוען ב-2017. זכה בטורניר רוטרדם ב-2022.
ביוגרפיה.
אוז'ה-אליאסים נולד ב-8 באוגוסט 2000 במונטריאול, בן לאב מאמן טניס מטוגו ואם מקנדה. בגיל חמש החל לשחק טניס.
בשנת 2015 זכה עם בן ארצו דניס שפובלוב בטורניר הזוגות לנוער באליפות ארצות הברית הפתוחה. בשנה העוקבת זכה בטורניר היחידים לנוער באליפות ארצות הברית הפתוחה, והפסיד בגמר הזוגות עם שפולוב. הוא סיים שני בטורניר היחידים באליפות צרפת הפתוחה והפסיד בגמר טורניר הזוגות של אליפות וימבלדון.
בתחרויות הבוגרים ב-2016 זכה לראשונה בטורניר מסבב הפיוצ'ר בברמינגהאם שבאלבמה. ב-2017 זכה בטורניר פיוצ'ר נוסף בשרברוק ובשני טורנירים מסבב הצ'אלנג'ר: בליון ובסביליה. ב-2018 הגן על תוארו בליון וזכה גם בטורנירים בבלואה ובטשקנט. ב-2019 הפסיד בגמר אליפות ריו הפתוחה מסדרת 500 של סבב ה-ATP, הפסיד בגמר אליפות ליון הפתוחה ובגמר אליפות שטוטגרט הפתוחה, שניהם טורנירים מסדרה ATP 250. באליפות קווינס קלאב הודח בחצי הגמר, לאחר שבסיבובים הקודמים גבר על גריגור דימיטרוב, ניק קיריוס וסטפנוס ציציפס. באליפות וימבלדון 2019 הודח בסיבוב השלישי. הצלחותיו בשנה זו הכניסו אותו לראשונה ל-100 ול-20 המדורגים הראשונים בסבב ה-ATP, ובשיאו למקום ה-17, באוקטובר 2019. בנובמבר 2021 נכנס לראשונה לרשימת עשרת המדורגים הראשונים. בפברואר 2022 זכה באליפות רוטרדם הפתוחה, טורניר מסדרת 500 של סבב ה-ATP, הוא גבר בחצי הגמר על אנדריי רובליוב (טניסאי) ובגמר על סטפנוס ציציפס
הוא היה חבר בנבחרת גביע דייוויס של קנדה שהפסידה בגמר גביע דייוויס 2019 לספרד. ב-2022 היה שותף לזכייה הקנדית בגביע ה-ATP.
יום השפה העברית
Destiny Fulfilled
Destiny Fulfilled (בעברית: גורל שהתממש) הוא אלבום האולפן החמישי של להקת הבנות האמריקאית, דסטיניז צ'יילד. האלבום יצא לאור ב-16 בנובמבר 2004, על ידי חברות התקליטים קולומביה רקורדס וסוני אורבן מיוזיק.
עם יציאתו נכנס האלבום אל המקום השני במצעד הבילבורד 200.
רקע.
אלבום זה היה האלבום הראשון של הלהקה מאז שהן יצאו להפסקה על מנת להתמקד בקריירות הסולו שלהם. בניגוד לאלבומים הקודמים שלהן הפעם כל בנות הלהקה היו מעורבות בהפקת וכתיבת האלבום.
בנוסף לעבודה שלהן בעצמם על האלבום הלהקה עבדה גם עם מפיקים אשר עבדו איתם באלבומים קודמים לצד מפיקים חדשים כמו רוקווילדר, סוויז ביטז ורודני ג'רקינס.
סוגה.
מבחינה לירית האלבום שואב השראה משיחה בה ניהלו בנות הלהקה בשבוע הראשון להקלטות האלבום על מה קרה בחייהן של כל אחת מאז הן התפצלו. שירי האלבום למעשה ממשיכים זה את זה ויוצרים סיפור אחד. מבחינה מוזיקלית האלבום מכיל שירי מיד טמפו לצד בלדות ומוזיקת R&amp;B.
האלבום קיבל ביקורות מעורבות מהמבקרים שכינו את הבלדות באלבום כ"בינוניות" ואף מתחו ביקורת על התוכן הלירי.
הצלחה וקידום.
האלבום זכה להצלחה כאשר הגיע למקום השני בארצות הברית ומכר שם 3 מיליון עותקים מה שהביא לכך שקיבל 3 מעמדות פלטינה. גם בבריטניה האלבום זכה להצלחה כאשר הגיע למעמד פלטינה כפולה ואף הגיע למעמד פלטינה גם באוסטרליה, קנדה, גרמניה ויפן.
על מנת לקדם את האלבום הבנות הופיעו במספר אירועים וטקסים שונים בארצות הברית ובאירופה. בנוסף גם יצאו לסיבוב ההופעות "Destiny Fulfilled... and Lovin' It" ב-2005, וקיימו 67 הופעות. אחרי סיבוב ההופעות הלהקה התפרקה באופן רשמי. מתוך האלבום יצאו 4 סינגלים: "Lose My Breath", "Soldier", "Girl" ו-"Cater 2 U".
סמיון גבריקוב
סמיון גבריקוב הוא כנר ישראלי.
ביוגרפיה.
גבריקוב נולד ברוסיה ועלה לישראל בשנת 1998. הוא למד בבית הספר למוזיקה ע"ש בוכמן-מהטה, אצל אירינה סבטלובה. בשנת 2013 השתלם בקונסרבטוריון למוזיקה של ניו אינגלנד בבוסטון. הוא נגן ראשון בחטיבת הכינור השני בהתזמורת הפילהרמונית הישראלית.
גבריקוב הופיע כסולן עם תזמורות רבות ברחבי העולם, בהן התזמורת הלאומית של אוקראינה והתזמורת הקאמרית מוסקבה. בישראל ניגן כסולן עם הפילהרמונית הישראלית, התזמורת הסימפונית ראשון לציון והתזמורת הסימפונית ירושלים. הוא הופיע עם מוזיקאים ידועי-שם, בהם שלמה מינץ, מישה מייסקי, עטר ארד, איתמר גולן, יצחק פרלמן, אידה הנדל ואחרים. הוא מנגן בכינור סטרדיוואריוס "אקס הבמאייר", שקיבל בהשאלה מיהודה זיסאפל.
סמיון גבריקוב חבר סגל במחלקה למוזיקה קאמרית בבית הספר למוזינקה בוכמן-מהטה באוניברסיטת תל אביב.
אורי איזק
אורי איזק (נולד ב-8 בדצמבר 1987) הוא מבזקן וכתב בחדשות 12.
ביוגרפיה.
איזק נולד בירושלים למשפחה ציונית-דתית. הוא נכדו של ההיסטוריון מרדכי אליאב ובנה של ד"ר דורית איזק. בשנים 2006–2008 למד בישיבה הגבוהה "איילת השחר" באילת. הוא התגייס לחיל האוויר באוגוסט 2008, עבר קורס חובשים ומסלול הכשרת לוחם ביחידת העילית שלדג, והשתחרר משירות קבע בשנת 2012. עם שחרורו השתלב כמדריך קבוצת נוער חרדי בסיכון במסגרת עמותת "אחריי!" וכמנחה קבוצות במסגרת עמותת "גשר".
בשנת 2016 התמחה בלשכת ראש העיר ירושלים אצל דוד קורן (יועץ ראש העיר ניר ברקת לענייני מזרח ירושלים), היה מורה לעברית במכינה הקדם-אקדמית אל-ח'וואריזמי לסטודנטים ערבים במזרח ירושלים, ומעת לעת ערך והגיש את תוכנית הרדיו "בראש צעיר" של רשת א' בקול ישראל.
בשנת 2018 הצטרף לחברת החדשות כעורך בדסק האונליין, ובשנת 2019 מונה לעורך ומגיש מבזקים בחדשות 12. מגיש מפעם לפעם את "המהדורה הצעירה" – מהדורת חדשות המיועדת לבני נוער, ועד ראשית שנת 2020 נמנה עם צוות העורכים של יומן הבוקר ברדיו ירושלים. במקביל, ערך את כתב העת האינטרנטי לספרות "נקודה פסיק".
בחודש דצמבר 2020 השתתף בעונה השלישית של נינג'ה ישראל VIP.
חיים אישיים והשכלה.
איזק מתגורר ביפו.
הוא בוגר המרכז האקדמי שלם בלימודי המזרח התיכון והאסלאם ובתוכנית ללימודים הומניסטיים. בשנת 2014, יחד עם שני חברים לספסל הלימודים, הקים וערך את כתב העת הסטודנטיאלי "קאנון" של המרכז האקדמי שלם. בין השנים 2017–2018 שימש כמתרגל בקורס "מבוא לספרות עברית והגות ציונית" שהעביר ד"ר אסף ענברי.
איזק סטודנט לפילוסופיה יהודית באוניברסיטה העברית במסלול לתואר שני, ובמסגרתו הוא חוקר את הגותו של משה מנדלסון ופועלו על רקע ההוגים בני זמנו.
במערכת יחסים עם נוי בר.
סרגיוס הראשון (I) מקונסטנטינופול
קופהאזה
קופהאזה (בהונגרית: Kópháza) הוא כפר במחוז גיור-מושון-שופרון, שבצפון-מערב הונגריה.
בשנים 1880 עד 1910 גרו בקופהאזה שישה יהודים.
לווה (כפר)
לווה (בהונגרית: Lövő) הוא כפר במחוז גיור-מושון-שופרון, שבצפון-מערב הונגריה.
יהודי לווה.
בלווה חיו מעט יהודים בתקופות זמן שונות:
פורום השואה הבינלאומי
יוסי טייב
יוסף (יוסי) טייב (נולד ב-15 בפברואר 1981, י"א באדר ה'תשמ"א) הוא חבר הכנסת מטעם מפלגת ש"ס. קודם לכן כיהן כסגן ראש מועצת קריית יערים.
רקע.